Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2021/C 63/10)

Tämä tiedonanto julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.

VAKIOMUUTOKSEN HYVÄKSYNNÄN TIEDOKSI ANTAMINEN

”TERRE ALFIERI”

SAN-IT-A1241-AM02

Tiedonannon päivämäärä: 24. marraskuuta 2020

HYVÄKSYTYN MUUTOKSEN KUVAUS JA PERUSTELUT

1. Nimitys ja viinit – Perinteiset merkinnät

a) Italiassa tarkistetun ja taatun alkuperänimityksen (DOCG) tunnus on varattu viineille, joilla on ollut voimassa olevan lainsäädännön mukaisesti tarkistetun alkuperänimityksen (DOC) tunnus vähintään seitsemän vuoden ajan ja joita pidetään erityisen arvokkaina niiden luontaisten laatuominaisuuksien (verrattuna samankaltaisten viinien keskiarvoon perinteisten luontoon liittyvien, inhimillisten ja historiallisten tekijöiden vaikutuksen vuoksi) ja niiden saaman kaupallisen maineen vuoksi. Näin ollen 11 vuotta sen jälkeen, kun ”Terre Alfieri” SAN -viineille myönnettiin ensimmäisen kerran suojattu alkuperänimitys, niissä voidaan käyttää italialaista perinteistä merkintää ”Denominazione di origine controllata e garantita” (DOCG), joka kuvaa niiden kansallisesti ja kansainvälisesti saamaa mainetta ja arvostusta. Tämä muutos vaikuttaa yhtenäisen asiakirjan 1.3 kohdan a alakohtaan (Muut tiedot – Perinteiset merkinnät) ja sillä päivitetään tuote-eritelmän kohtia, jotka sisältävät ilmaisun ”tarkistettu alkuperänimitys”, korvaamalla se ilmaisulla ”tarkistettu ja taattu alkuperänimitys”.

b) Ilmaisuja ”Superiore” ja ”Riserva” voidaan nyt käyttää luokkaan 1 (Viini) kuuluvien olemassa olevien tuotelajien osalta. Ilmastonmuutoksen vuoksi kesät pitenevät ja lämpötilat nousevat, mikä lisää rypäleiden sokeripitoisuutta ja potentiaalista alkoholipitoisuutta. Tämän seurauksena viinit soveltuvat paremmin kypsytykseen. Muutoksen tarkoituksena olikin korostaa alkoholipitoisempien viinien ja perinteisesti kypsytettävien viinien tuotantoa, jotta otetaan paremmin huomioon tuotettavien SAN-viinien ”Terre Alfieri” nykyiset ominaisuudet, laajennetaan tuotevalikoimaa ja tarjotaan markkinoille enemmän valinnanvaraa. Nämä muutokset vaikuttavat yhtenäisen asiakirjan 1.3 kohdan b alakohtaan (Muut tiedot – Perinteiset merkinnät) ja tuote-eritelmän 1–6 kohtaan.

2. Viini(e)n kuvaus

a) Viinityypeille ”Terre Alfieri” Arneis Superiore, ”Terre Alfieri” Nebbiolo Superiore ja ”Terre Alfieri” Nebbiolo Riserva, mukaan lukien viinit, jotka on merkitty ilmaisulla vigna, jota seuraa paikan tai viinitilan nimi, on lisätty kuvaukset. Näiden viinityyppien sisällyttämisellä eritelmään pyritään tunnistamaan tämän SAN-nimityksen mukaan tuotetut viinit, joiden analyyttiset parametrit ovat korkeammat (kuten korkeampi alkoholi- ja/tai uutospitoisuus) ja jotka selvästi soveltuvat kypsytykseen, ja erityisesti sellaiset punaviinit, joissa voi olla käytettyjen rypäleiden laatuominaisuuksien lisäksi puisten tynnyreiden käytöstä peräisin olevia aromeja.

b) Kaikille viinityypeille on vahvistettu happopitoisuus, jonka on oltava kulutettaessa vähintään 4,5 grammaa litrassa 5 gramman sijaan. Perustelut: Ilmastonmuutos on johtanut rypäleiden varhaiseen kypsymiseen ja niiden kokonaishappopitoisuuden fysiologiseen alenemiseen. Sen vuoksi SAN-viinien tuotannon aikana tehtyjen havaintojen perusteella katsottiin aiheelliseksi, että tämä parametri päivitetään kaikkien viinityyppien osalta vähintään 4,5 grammaan litrassa. Muutokset koskevat yhtenäisen asiakirjan 4 kohtaa (Viini(e)n kuvaus) ja tuote-eritelmän 6 kohtaa.

3. Enimmäistuotokset

Uusille viinityypeille ”Terre Alfieri” Arneis Superiore, ”Terre Alfieri” Nebbiolo Superiore ja ”Terre Alfieri” Nebbiolo Riserva on määritelty enimmäistuotokset.

Superiore-merkinnällä varustetuille viinityypeille vahvistettu enimmäistuotos hehtaaria kohden on perusviinityyppeihin verrattuna tonnin vähemmän. Tällä edistetään laadukkaampia tuotettuja viinejä, joille on ominaista korkeampi alkoholipitoisuus ja uutospitoisuus.

Muutos vaikuttaa yhtenäisen asiakirjan kohtaan 5 b (Enimmäistuotokset) ja tuote-eritelmän 4 kohtaan.

4. Viininvalmistusta koskevat säännöt

Terre Alfieri Arneis -viinityypin luonnollista alkoholipitoisuutta tilavuusprosentteina on nostettu. Tällä pyritään ottamaan huomioon meneillään oleva ilmastonmuutos ja viinitarhoissa tehdyt havainnot viinien valmistukseen tarkoitettujen rypäleiden luonnollisesta alkoholipitoisuudesta tilavuusprosentteina. Katsottiin, että tätä analyyttistä parametriä olisi päivitettävä 11,00 tilavuusprosentista 11,50 tilavuusprosenttiin.

Tämä muutos vaikuttaa tuote-eritelmän 4 kohtaan.

5. Viininvalmistusta koskevat säännöt

a) Terre Alfieri Arneis -perusviinityypin osalta sääntö, jonka mukaan viinejä saa pitää kaupan vasta vähintään neljän kuukauden kuluttua viinirypäleiden korjuuvuoden marraskuun 1. päivästä, on poistettu, koska tuottajat pitävät sitä kaupallisesti epäedullisena.

b) Uusille viiniluokille on vahvistettu kypsytyksen pakolliset vähimmäisajat: Terre Alfieri Arneis Superiore -viineille 6 kuukautta; Terre Alfieri Nebbiolo Superiore -viineille 12 kuukautta, joista kuuden kuukauden ajan on käytettävä puutynnyreitä; ja Terre Alfieri Nebbiolo Riserva -viineille 24 kuukautta, joista vähintään 12 kuukauden ajan on käytettävä puutynnyreitä. Näiden viinityyppien osalta on myös täsmennetty, että kypsytys alkaa 1. päivänä marraskuuta sinä vuonna, jona rypäleet korjataan. Nämä muutokset vaikuttavat tuote-eritelmän 5 kohtaan.

6. Rypäleiden tuotantoalue – Toimitukselliset muutokset

Tuotantoalueen tarkan rajauksen, sellaisena kuin se on kuvattu tuote-eritelmässä (Rypäleiden tuotantoalue), sisällyttämistä yhtenäiseen asiakirjaan pidettiin tarpeellisena selvyyden vuoksi. Tämä on toimituksellinen muutos, joka ei muuta tuotantoalueen rajaamista.

Tämä muutos vaikuttaa yhtenäisen asiakirjan 6 kohtaan (Rajattu maantieteellinen alue).

7. Lisäedellytykset – Toimitukselliset muutokset

Yhtenäisen asiakirjan osaan ”Olennaiset lisäedellytykset” on lisätty poikkeukset vaatimuksesta, jonka mukaan tuotannon ja pullotuksen on tapahduttava rajatulla maantieteellisellä alueella. Nämä lisäedellytykset ovat sisältyneet tuote-eritelmään siitä lähtien, kun ”Terre Alfieri” hyväksyttiin SAN-tuotteeksi (vuonna 2009), mutta virheen vuoksi niitä ei ole sisällytetty yhtenäiseen asiakirjaan. Siksi tämä on toimituksellinen tarkistus.

Tämä muutos koskee yhtenäisen asiakirjan 9 kohtaa (Olennaiset lisäedellytykset), mutta se ei vaikuta tuote-eritelmään.

8. Muut toimitukselliset muutokset

Tuote-eritelmän 6 kohdasta on poistettu seuraava teksti, koska se ei enää ole voimassa olevan lainsäädännön mukainen: ”Maatalous-, elintarvike ja metsätalousministeriö voi omalla asetuksellaan muuttaa kokonaishappopitoisuuden ja sokerittoman uutoksen raja-arvoja.”

— Tuote-eritelmässä on päivitetty joitakin viittauksia lainsäädäntöön.

— Yhtenäisen asiakirjan kohtaa ”Muut tiedot – Yhteystiedot” on päivitetty kohtien 1.2.1, 1.2.2, 1.2.3 ja 1.2.5 osalta.

YHTENÄINEN ASIAKIRJA

1. Tuotteen nimi

Terre Alfieri

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

4. Viini(e)n kuvaus

”Terre Alfieri” Arneis

Väri: syvyydeltään vaihteleva oljenkeltainen, toisinaan häivähdys kultaa

Aromi: hienostunut, hyväntuoksuinen, joskus kukkainen

Maku: hyvin kuiva, miellyttävää karvautta

Kokonaisalkoholipitoisuus vähintään: 12 prosenttia; myös viineissä, jotka on varustettu merkinnällä vigna, jota seuraa paikan tai viinitilan nimi

Sokeriton uutos vähintään: 16 g/l; myös viineissä, jotka on varustettu merkinnällä vigna, jota seuraa paikan tai viinitilan nimi.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”Terre Alfieri” Arneis Superiore

”Terre Alfieri” Arneis Superiore, myös viinit, jotka on varustettu merkinnällä vigna, jota seuraa paikan tai viinitilan nimi

Väri: oljenkeltaisen eri sävyt ja toisinaan kullan vivahteita

Aromi: hienostunut, hyväntuoksuinen, joskus kukkainen

Maku: hyvin kuiva, miellyttävää karvautta

Kokonaisalkoholipitoisuus vähintään: 12,5 prosenttia; myös viineissä, jotka on varustettu merkinnällä vigna, jota seuraa paikan tai viinitilan nimi

Vähimmäishappopitoisuus: 4,5 g/l

Sokeriton uutos vähintään: 17 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus Haihtuvien happojen pitoisuus enintään (milliekvivalenttia/litra): Kokonaisrikkidioksidipitoisuus enintään (mg/litra)

”Terre Alfieri” Nebbiolo

Väri: rubiininpunainen, viinin ikääntyessä granaatinpunaisia sävyjä

Aromi: tunnusomainen, hienovarainen, joskus orvokin vivahteita

Maku: erittäin kuiva, täyteläinen, harmoninen

Kokonaisalkoholipitoisuus vähintään: 13 prosenttia; myös viineissä, jotka on varustettu merkinnällä vigna, jota seuraa paikan tai viinitilan nimi

Vähimmäishappopitoisuus: 4,5 g/l

Sokeriton uutos vähintään: 22 g/l; 23 g/l viineissä, jotka on varustettu merkinnällä vigna, jota seuraa paikan tai viinitilan nimi.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”Terre Alfieri” Nebbiolo Superiore

”Terre Alfieri” Nebbiolo Superiore, myös viinit, jotka on varustettu merkinnällä vigna, jota seuraa paikan tai viinitilan nimi.

Väri: rubiininpunainen, viinin ikääntyessä granaatinpunaisia sävyjä

Aromi: tunnusomainen, hienovarainen, joskus orvokin vivahteita

Maku: erittäin kuiva, täyteläinen, harmoninen

Kokonaisalkoholipitoisuus vähintään: 13,5 prosenttia; myös viineissä, jotka on varustettu merkinnällä vigna, jota seuraa paikan tai viinitilan nimi

Vähimmäishappopitoisuus: 4,5 g/l

Sokeriton uutos vähintään: 23 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”Terre Alfieri” Nebbiolo Riserva

Väri: rubiininpunainen, viinin ikääntyessä granaatinpunaisia sävyjä

Aromi: tunnusomainen, hienovarainen, joskus orvokin vivahteita

Maku: erittäin kuiva, täyteläinen, harmoninen

Kokonaisalkoholipitoisuus vähintään: 13,5 prosenttia, myös viineissä, jotka on varustettu merkinnällä vigna, jota seuraa paikan tai viinitilan nimi

Vähimmäishappopitoisuus: 4,5 g/l

Sokeriton uutos vähintään: 23 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

5. Viininvalmistusmenetelmät

a. Erityiset viininvalmistusmenetelmät

–

b. Enimmäistuotokset

”Terre Alfieri” Arneis

10 000 kilogrammaa rypäleitä hehtaarilta

”Terre Alfieri Arneis” Superiore, myös viinit, jotka on varustettu merkinnällä vigna , jota seuraa paikan tai viinitilan nimi

9 000 kilogrammaa rypäleitä hehtaarilta

”Terre Alfieri” Nebbiolo, mukaan lukien Riserva-tyyppi

8 500 kilogrammaa rypäleitä hehtaarilta

”Terre Alfieri” Nebbiolo Superiore ja ”Terre Alfieri” Nebbiolo Riserva, myös viinit, jotka on varustettu merkinnällä vigna, jota seuraa paikan tai viinitilan nimi

7 500 kilogrammaa rypäleitä hehtaarilta

6. Rajattu maantieteellinen alue

DOCG-viineihin ”Terre Alfieri” soveltuvien rypäleiden tuotantoalue käsittää Astin maakunnassa sijaitsevat Antignanon, Celle Enomondon, Cisterna d’Astin, Revigliascon, San Damianon, San Martino Alfierin ja Tigliolen kunnat kokonaisuudessaan sekä osan Castellinaldon, Govonen, Magliano Alfierin ja Prioccan kunnista Cuneon maakunnassa, siten kuin jäljempänä täsmennetään:

Tuotanto-alueen raja alkaa Astin ja Cuneon maakuntien välisen rajan leikkauspisteestä San Damianon, Govonen ja Prioccan kuntien välillä ja seuraa Bricco Genepretossa Govon kunnassa Montebertolaan johtavaa tietä kaakkoissuunnassa Cravianon kunnallisen tien risteykseen, josta raja seuraa tietä itään Govonen hautausmaalle saakka. Raja jatkuu kaakkoon Govonesta Prioccaan johtavalla maantiellä San Pietro di Govonen ohi ja jatkuu eteläkaakkoissuunnassa kohti maantien nro 2 (ennen nro 231) risteystä Prioccan alueella. Sieltä raja seuraa maantietä nro 2 etelään Via Pirion risteykseen, kunnes se yhdistyy kaakkoissuunnassa Madonninassa Prioccan ja Magliano Alfierin maantiehen. Raja jatkuu tätä maantietä pitkin San Bernardoon Magliano Alfierissa ja sen jälkeen lounaaseen Castellinaldon, Prioccan ja Maglianon maantiellä Castellinaldon kunnassa sijaitsevaan San Micheleen. Leschean kunnantien risteyskohdassa raja kulkee kaakon suuntaan kunnalliselle hautausmaalle johtavalle tielle Santa Mariaan asti lähelle Magliano Alfierin kunnan kirkkoa (korkeuskäyrä 196 m). Sieltä se jatkuu kaakkoon Via Moisaa pitkin ja seuraa sitä etelään Borgata San Pietron kylälle (korkeuskäyrä 214 m) San Carlo della Serralle saakka ja edelleen Castagniton kunnan rajalle. Tuotantoalueen raja seuraa maantieteellistä rajaa itään Astin ja Alban välisen valtatien nro 231 risteykseen asti ja jatkuu valtatiellä luoteeseen Astia kohti, kunnes se risteää Tanaro-joen kanssa Govonen alueella. Se seuraa jokea pohjoiseen Astin ja Cuneon maakuntien rajalle saakka Govonen ja San Martino Alfierin alueiden välillä.

7. Pääasiallinen rypälelajike / pääasialliset rypälelajikkeet

Arneis B

Nebbiolo N

8. Yhteyden/yhteyksien kuvaus

”Terre Alfieri” DOC

Nimi ”Terre Alfieri” kattaa Comunità collinaren (kukkulakunnat), Colline Alfierin ja kuntaliiton, joka tunnetaan nimellä ”Roero fra Tanaro e Castelli”, viininviljelyalat. Kyseinen viininviljelyalue on Astin maaseutuperinteen ja -kulttuurin merkittävä voimavara: Perinteinen viininviljely on jatkunut näihin päiviin saakka ja saanut merkittävän maineen markkinoilla.

Paikallisten viininviljelijöiden sinnikkyyden ansiosta Arneis ei ole hävinnyt ja Nebbiolon viljely on jatkunut. Osa paikallista historiaa on välitetty näin uusille sukupolville.

9. Olennaiset lisäedellytykset (pakkaaminen, merkinnät, muut vaatimukset)

Rajatulla maantieteellisellä alueella tapahtuvaa tuotantoa koskeva poikkeus

Oikeudellinen kehys:

EU:n lainsäädäntö

Lisäedellytyksen tyyppi:

Rajatulla maantieteellisellä alueella tapahtuvaa tuotantoa koskeva poikkeus

Edellytyksen kuvaus:

DOCG-viinien ”Terre Alfieri” valmistukseen liittyvät viininvalmistusmenetelmät on suoritettava rypäleiden tuotantoalueella. Näitä toimintoja voidaan harjoittaa myös niillä Astin ja Cuneon maakuntien hallinnollisilla alueilla, joihin tuotantoalue kuuluu.

Pakkaaminen rajatulla maantieteellisellä alueella

Oikeudellinen kehys:

Kansallinen lainsäädäntö

Lisäedellytyksen tyyppi:

Pakkaaminen rajatulla maantieteellisellä alueella

Edellytyksen kuvaus:

DOCG-viinien ”Terre Alfieri” pullotus on suoritettava tuotantoalueella.

Komission delegoidun asetuksen (EU) 2019/33 4 artiklan 2 kohdan mukaan pullotuksen ja pakkaamisen on tapahduttava edellä mainitulla rajatulla maantieteellisellä alueella, jotta voidaan turvata viinin laatu ja maine sekä taata sen alkuperä ja varmistaa asianmukaisten tarkastusten tehokkuus. Suojatulla alkuperänimityksellä ”Terre Alfieri” varustettujen viinien alkuperäalueelta saatuja ominaispiirteitä ja laatuominaisuuksia suojellaan paremmin pullottamalla viini rajatulla maantieteellisellä alueella, koska alueen tuottajat ovat vastuussa kaikkien kuljetusta ja pullotusta koskevien teknisten määräysten soveltamisesta ja täytäntöönpanosta ja heillä on siihen tarvittava ammattitaito. Toimivaltaisten viranomaisten valvontajärjestelmä, jota sovelletaan toimijoihin kaikissa tuotantovaiheissa (erityisesti pullotusvaiheessa), on näin ollen tehokkaampi rajoitetulla maantieteellisellä alueella, kuten SAN-nimityksen ”Terre Alfieri” rajoitetulla maantieteellisellä alueella. Tämä vaatimus hyödyttää viinintuottajia, jotka ovat tietoisia riskeistä ja vastuussa suojatun alkuperänimityksen laadun säilyttämisestä. Kuluttajille annetaan siten takeet viinien alkuperästä ja laadusta sekä niiden yhdenmukaisuudesta tuote-eritelmän kanssa, mikä on nimityksen julkisuuskuvan ja maineen kannalta hyödyllistä.

Linkki tuote-eritelmään

https://www.politicheagricole.it/flex/cm/pages/ServeBLOB.php/L/IT/IDPagina/16194

(1) EUVL L 9, 11.1.2019, s. 2.